
Projekteerimistingimuste määramine
( Tähe tn. 9 hoone rekonstrueerimine ja juurdeehitamine majutusettevõtteks )

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3, Planeerimisseaduse § 9 lõige10 punktile 2    


Narva Linnavalitsus annab korralduse:

1. Määrata projekteerimistingimused Tähe tn. 9 hoone rekonstrueerimise ja juurdeehitamise ehitusprojekti koostamiseks majutusettevõtteks.    
	1. ÜLDANDMED



	1.1  Tellija                                           
	Vladimir Džeželo 

Kangelaste tn.27 -90, Narva

	1.2  Asukoht, algandmed                                         
	Narva linn,

Tähe tn. 9
Krundi pind:  880,0 m2
Olemasolev ehitisalune pindala: 166,0 m2
Olemasolev korruste arv: 2

Maakasutuse sihtotstarve: 

väikeelamumaa 

	1.3  Lähteülesanne on kehtiv                
	2 aastat alates otsuse jõustumisest.

	1.4  Lähteülesande koostamise alus     

1.4.1 Projekteerimistingimuste taotlus 17.03.06.a avaldus nr.332/1-11 Vladimir Džeželo 

1.4.2 Ehitusseadus

1.4.3 Eestis kehtivad normatiivid, EPN.


	2. PROJEKTEERIMISE EESMÄRK




2.1 Projekti koostamise eesmärgiks on üksikelamu rekonstrueerimine hoonestusaluse pinna laiendamisega majutusettevõtteks ilma detailplaneeringut teostamata.
	3.  ÜLDNÕUDED




3.1 Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigi seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6 Ehitusprojekt koostada vastavalt Eesti standardile EVS 811:2002
3.7 Esitada ehitusprojekti sõltumatu ekspertiis. (Ehitusseadus § 21 p.2)
3.8 Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. ( Töötervishoiu ja tööohutuse nõuded ehituses §4). 
3.9 Esitada Arhitektuuri ametisse hoone välisviimistluse ja arhitektuurse osa eskiis  heakskiidu saamiseks.
3.10 Arvestamisele kuuluv „Nõuded majutusettevõttele” 19.10.2005.a määrus nr.128.
	4. ARHITEKTUURSED JA LINNAEHITUSLIKUD TINGIMUSED


4.1 Juurdeehitatav osa: mitte ületada 33% olemasolevast Tähe tn. 9 maapealsest mahust.
4.2 Ehitusala: mitte ületada tänava ehitusjoont, tagada normatiivsed kujad naaberkinnistutega.
4.3 Maksimaalne ehitise kõrgus: kuni 15,0 m planeeritud maapinnast.

4.4 Katusekalle: lamekatus või viilkatus. Lamekatuse juures soovitavalt kasutada katuseterrassi. Hea arhitektuurse lahenduse puhul võimalikud ka muud lahendused.
4.5 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.6 Arhitektuur: kõrgetasemeline, kaasaegne, piirkonna elukvaliteeti parandav. 
4.7 Välisviimistlus: kasutada ajas kestvaid kvaliteetmaterjale (laudis, kivi, krohv jne), sobitades linnaehituslikku miljöösse. Mitte kasutada imiteerivaid ja plastikmaterjale. Välisviimistluse ja värvilahenduse pass esitada projekti koosseisus. 

4.8 Siseviimistlus: vajadusel lahendada eraldi projekti osana.
4.9 Piirded: vajadusel lahendada kõrgusega kuni 1,5 m sobilikuna  piirkonna miljöösse ning hoone ja naaberkruntidega kooskõlas olevaks. 

4.10 Haljastus: põhimõtteline kujunduslik-funktsionaalne lahendus näidata asendiplaanil. Kõvakattega pind ei tohi protsentuaalselt ületada haljastatavat pinda.
4.11 Teed ja juurdepääsud: kõvakate, murukivi või puistkate. 
4.12 Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega.
4.13 Asendiplaan: näidata tehnovõrgud, parkimiskohtade paiknemine, määratleda pinnakatted, lahendada sisse- ja väljasõit krundilt.
4.14 Vertikaalplaneerimine: lahendada projekti koosseisus.
4.15 Välisvalgustus: projekteerida tänava ja hoone dekoratiivne valgustus. 

4.16 Reklaami projekt esitada projekti koosseisus.

4.17 Muud nõuded: vastavalt majutusettevõtetele esitatavate kohustuslikele nõutele.
4.18 Lahendada ehitusprahi utiliseerimine.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus vee-, kanalisatsiooni-, elektrivarastusele, ventilatsioonile ja küttele.
5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

5.3 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	6. KOOSKÕLASTUSED




6.1 Ida-Virumaa Päästeteenistus Narva Komando.

6.2 Ida-Virumaa Tervisekaitsetalitus.
6.3 Narva Linnavalitsuse Arhitektuuri- ja Linnaplaneerimise Amet.
2. Korraldus jõustub seadusega ettenähtud korras.


3. Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär


   *Märkus:

                           Taotlejale on selgitatud Ehitusseaduse (RT I 2002, 47, 297 ) nõuded:
                   1.     Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

                                         omaniku loata ehitada „.

                   2.     Paragrahv 33 lõike 8 „...Kasutusloa taotluse peab esitama ehitise omanik. Mitme isiku ühises

                                   omandis oleva ehitise korral peavad kasutusloa taotluse esitama ehitise omanikud ühiselt“.

